b'\n_START_ARTICLE_\nParadisio\n_START_PARAGRAPH_\nParadisio er en belgisk eurodance musikkgruppe._NEWLINE_Gruppen ble opprettet i 1994 av Patrick Samoy (ogs\xc3\xa5 kjent som Patrick ClubCarter) og Luc Rigaux (sistnevnte var kun med i gruppen frem til 1998), som var kjent som duoen The Unity Mixers p\xc3\xa5 90-tallet, da de m\xc3\xb8tte den spanske sangerinnen Marisa Garcia Asensio (hun var med i gruppen fra 1995 til 1998)._NEWLINE_Sommeren 1997 slo de til med sangen \xc2\xabBailando\xc2\xbb, som ble en kjempehit verden over, spesielt i Europa. Singelen solgte totalt sett over 5 millioner plater. Den toppet hitlistene i b\xc3\xa5de Norge, Sverige, Danmark, Finland og Italia (i hjemlandet Belgia, ble den p\xc3\xa5 det beste nummer 2). I Frankrike solgte den over 550 000 plater og ble nummer 4. I Sverige solgte den til trippel platina. I Norge var den den inne p\xc3\xa5 VG-lista i tolv uker, og toppet lista i fem av de. Andre kjente sanger av gruppen er blant annet \xc2\xabUn Clima Ideal\xc2\xbb (1995), \xc2\xabBandolero\xc2\xbb (1996) og \xc2\xabVamos a La Discoteca\xc2\xbb (1997)._NEWLINE_Senere har ikke gruppen hatt nevneverdig suksess da eurodance, som var veldig popul\xc3\xa6rt p\xc3\xa5 1990-tallet, ikke har v\xc3\xa6rt s\xc3\xa5 popul\xc3\xa6rt etter tusen\xc3\xa5rsskiftet._NEWLINE_Andre artister som har v\xc3\xa6rt innom gruppen er Sandra De Gregorio, Morena Esperanza (1999\xe2\x80\x932001), Maria Del Rio (2001\xe2\x80\x932003) og Miguel Fernandez (2004\xe2\x80\x932005)._NEWLINE_Den n\xc3\xa5v\xc3\xa6rende sangeren i gruppen har siden 2008 v\xc3\xa6rt hispanisk-italienske Shelby Diaz. Hun re-tolket sangen \xc2\xabBailando\xc2\xbb i 2009, med sin egen versjon, \xc2\xabBailando (Me Dices Adios)\xc2\xbb. Den har kommet ut i fem forskjellige versjoner.'